গাজীপুরের পুলিশ সুপার মোহাম্মদ হারুন অর রশীদ শুক্রবার দুপুরে তার কার্যালয়ে এক সংবাদ সম্মেলনে জানান, গত ৬ অক্টোবর বৃহস্পতিবার মনিরুজ্জামান (৪৩) নিখোঁজ হন। গত ১০ অক্টোবর সোমবার তার ভাই কাওসার আহম্মেদ পুলিশ সুপারের কাছে নিখোঁজের লিখিত অভিযোগ করেন। ওই অভিযোগের প্রেক্ষিতে সন্দেহজনকভাবে জেলা ডিবি পুলিশ মনিরুজ্জামানের ব্যবহৃত মোবাইল ফোনের সূত্র ধরে ওই এলাকায় অভিযান চালানো হয়। প্রথমে লিটন বর্মনকে আটকের পর স্বীকারোক্তি অনুযায়ী ১৩ অক্টোবর বৃহস্পতিবার সন্ধ্যায় পিঙ্গাইলের রাজেন্দ্র রিসোর্ট রোডের পার্শ্বের গজারী বন থেকে মনিরের লাশ উদ্ধার এবং পরিবারের লোকজনদের মাধ্যমে শনাক্ত করেন। পরে আরো দুইজনকে এ ঘটনায় গ্রেফতার করা হয়। নিহত মনিরুজ্জামানের মোবাইল ফোন ও বাইসাইকেল উদ্ধার করা হয়েছে।